Oficiālais Vēstnesis L 151 , 26/06/1996 Lpp. 0006 - 0008



Komisijas Regula (EK) Nr. 1140/96 (1996. gada 25. jūnijs), ar kuru groza III pielikumu Padomes Regulai (EEK) Nr. 2377/90, ar ko nosaka Kopienas procedūru veterināro zāļu pieļaujamo atlieku daudzumu noteikšanai dzīvnieku izcelsmes pārtikas produktos (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Regulu (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes pārtikas produktos [1], kurā jaunākie grozījumi izdarīti ar Komisijas Regulu (EK) Nr. 282/96 [2], un jo īpaši tās 6., 7. un 8. pantu, tā kā saskaņā ar Regulu (EEK) Nr. 2377/90 pakāpeniski jānosaka visu to farmakoloģiski aktīvo vielu maksimāli pieļaujamie atlieku daudzumi, ko izmanto Kopienā veterinārajās zālēs, kuras paredzēts lietot produktīvajiem dzīvniekiem; tā kā maksimāli pieļaujamie atlieku daudzumi būtu jānosaka tikai pēc tam, kad Veterināro zāļu komiteja ir pārbaudījusi visu būtisko informāciju, kas attiecas uz attiecīgās vielas atlieku nekaitīgumu patērētājiem, kuri lieto dzīvnieku izcelsmes pārtikas produktus, un atlieku ietekmi uz pārtikas produktu rūpniecisko pārstrādi; tā kā, nosakot veterināro zāļu maksimāli pieļaujamos atlieku daudzumus dzīvnieku izcelsmes pārtikas produktos, jāprecizē dzīvnieku sugas, kurās atliekas ir pieļaujamas, vielas daudzumi, kas pieļaujami katrā no attiecīgajiem gaļas audiem, kuri iegūti no dzīvnieka, kam lietoti medikamenti, (izmeklējamie substrāti) un to atlieku pamatīpašības, kuras ir svarīgas atlieku uzraudzībai, (marķieratliekas); tā kā, lai kontrolētu atliekas, kā paredzēts attiecīgajos Kopienas tiesību aktos, maksimāli pieļaujamie atlieku daudzumi parasti būtu jānosaka izmeklējamiem aknu vai nieru substrātiem; tā kā tomēr starptautiskajā tirdzniecībā, pārvadājot liemeņus, no tiem bieži vien izņem aknas un nieres, tāpēc maksimāli pieļaujamie atlieku daudzumi vienmēr būtu jānosaka arī muskuļu vai tauku audiem; tā kā to veterināro medikamentu maksimāli pieļaujamie atlieku daudzumi, ko paredzēts lietot dējējputniem, dzīvniekiem laktācijas periodā vai medus bitēm, jānosaka arī olām, pienam vai medum; tā kā, lai varētu pabeigt zinātniskos pētījumus, azametifoss, streptomicīns, dihidrostreptomicīns, gentamicīns un neomicīns būtu jāiekļauj Regulas (EEK) Nr. 2377/90 III pielikumā; tā kā pirms šīs regulas stāšanās spēkā būtu jāatvēl 60 dienu laikposms, kurā dalībvalstis, ņemot vērā šīs regulas noteikumus, var izdarīt jebkurus pielāgojumus, kas vajadzīgi saistībā ar attiecīgo veterināro zāļu tirdzniecības atļaujām, kuras piešķirtas saskaņā ar Padomes Direktīvu 81/851/EEK [3], kurā jaunākie grozījumi izdarīti ar Direktīvu 93/40/EEK [4]; tā kā šajā regulā paredzētie pasākumi ir saskaņā ar atzinumu, ko Komiteja, kas atbild par to, kā direktīvas par tehnisko šķēršļu novēršanu veterināro zāļu tirdzniecības nozarē pielāgot tehnikas attīstībai, IR PIEŅĒMUSI ŠO REGULU. 1. pants Regulas (EEK) Nr. 2377/90 III pielikumu ar šo groza, kā noteikts šīs regulas pielikumā. 2. pants Šī regula stājas spēkā sešdesmitajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1996. gada 25. jūnijā Komisijas vārdā — Komisijas loceklis Martin Bangemann [1] OV L 224, 18.8.1990., 1. lpp. [2] OV L 37, 15.2.1996., 9. lpp. [3] OV L 317, 6.11.1981., 1. lpp. [4] OV L 214, 24.8.1993., 31. lpp. -------------------------------------------------- PIELIKUMS A. Šādi groza III pielikumu: 1. Pretinfekcijas līdzekļi 1.2. Antibiotikas 1.2.5. Aminoglikozīdi "Farmakoloģiski aktīvā(-ās) viela(-as) | Marķieratliekas | Dzīvnieku suga | Atlieku maksimāli pieļaujamie daudzumi | Izmeklējamie substrāti | Citi noteikumi | 1.2.5.2.Streptomicīns | Streptomicīns | Govis, cūkas, mājputni | 1000 μg/kg | Nieres | Atlieku maksimāli pieļaujamo daudzumu pagaidu termiņš beidzas 2000. gada 1. jūnijā | mājputni | 500 μg/kg | Muskuļi, aknas, tauki | Govis, aitas | 200 μg/kg | Piens | 1.2.5.3.Dihidrostreptomicīns | Dihidrostreptomicīns | Govis, aitas, cūkas, | 1000 μg/kg | Nieres | Atlieku maksimāli pieļaujamo daudzumu pagaidu termiņš beidzas 2000. gada 1. jūnijā | mājputni | 500 μg/kg | Muskuļi, aknas, tauki | Govis, aitas | 200 μg/kg | Piens | 1.2.5.4.Gentamicīns | Gentamicīns | Govis, cūkas | 1000 μg/kg | Nieres | Atlieku maksimāli pieļaujamo daudzumu pagaidu termiņš beidzas 2000. gada 1. jūnijā | 200 μg/kg | Aknas | 100 μg/kg | Muskuļi, tauki | Govis | 100 μg/kg | Piens | 1.2.5.5.Neomicīns(tostarp framicetīns) | Neomicīns | Govis, aitas, kazas, | 5000 μg/kg | Nieres | Atlieku maksimāli pieļaujamo daudzumu pagaidu termiņš beidzas 2000. gada 1. jūnijā | cūkas, vistas, tītari, pīles | 500 μg/kg | Muskuļi, aknas, tauki | Govis, aitas, kazas | 500 μg/kg | Piens | Vistas | 500 μg/kg | Olas" | 2. Pretparazītu līdzekļi 2.2. Līdzekļi pret ektoparazītiem 2.2.2. Organofosfāti "Farmakoloģiski aktīvā(-ās) viela(-as) | Marķieratliekas | Dzīvnieku suga | Maksimālie pieļaujamie atlieku daudzumi | Izmeklējamie substrāti | Citi noteikumi | 2.2.2.1.Azametifoss | Azametifoss | Lašu dzimtas zivis | 100 μg/kg | Muskuļi un āda dabīgās proporcijās | Atlieku maksimāli pieļaujamo daudzumu pagaidu termiņš beidzas 1997. gada 1. jūnijā" | --------------------------------------------------